Be que deus saber se com ac hèn es gojates de pòble entà divertir-se: quan s'arribe a trenta grads jos zèro, li demanen a bèth ingenú que passe era lengua per ua halha; era lengua se li demore apegada en un virament de uelhs, e eth pòcvau non a mès remèdi que desapegar-la d'ua tirassada e deishar-se un tròç de pèth sanguinosa; e aquerò ei a trenta jos zèro, a cent cinquanta m'imagini que solet damb heregar un shinhau era halha te demoraries sense dit, tostemp que…tostemp que i podesse auer ua halha.